30/04/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución do 22 de abril de 2015 da Xefatura Territorial da Coruña pola que se concede a autorización adm. previa e de construcción da instalación eléctrica que se describe no concello da Coruña. (Núm. expte: IN407A 2015/82-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: Autoridade Portuaria da Coruña - Enderezo Social: Avda da Marina, s/n, 15001 A Coruña -Título: LMTS, CS e CT de 100kVA para o subministro en BT ao vial soterrado na Dársena da Marina. - Situación: Dársena da Marina – A Coruña - Descricións Técnicas: Liña de media tensión soterrada de dobre circuito, con inicio na liña EPU703 propiedade de Unión Fenosa Distribución, S. A. entre o CS 15PXC4 e o CT 15SPD, de 24+24 m de lonxitude, con condutor de aluminio RHZ1-2OL 12/20 kV 3x(1x240 mm2), e fin no centro de secionamento proxectado. Centro de Secionamiento en edificio específico para este fin compartido co centro de transformación. Celas prefabricadas de entrada, saída e derivación con interrutores-secionadores de 24 kV, 400 A. Centro de transformación anexo ao CS con celas prefabricadas (24 kV, 400 A) e transformador de 1.000 kVA, relación 15-20 kV/400 V, illamento seco clase F e refrixeración natural. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 22 de abril de 2015 O xefe territorial Isidoro Martínez Arca